./data/phi0474/phi056/phi0474.phi056.perseus-lat1.xml
M. Tullius Cicero
Pompei sunt animadversa, quae maxime confidentiam attulerunt hominibus, ut diceret se ante K  Martias non posse sine iniuria de provinciis Caesaris statuere, post K  Martias se non dubitaturum   Cum interrogaretur, si qui tum intercederent, dixit hoc nihil interesse utrumC  Caesar senatui dicto audiens futurus non esset an pararet qui senatum decernere non pateretur   'quid, si,' inquit alius, 'et consul esse et exercitum habere volet?' at ille quam clementer: 'quid, si filius meus fustem mihi impingere volet?'  his vocibus, ut existimarent homines Pompeio cum Caesare esse negotium, effecit   itaque iam, ut video, alteram utram ad condicionem descendere vult Caesar, ut aut maneat neque hoc anno sua ratio habeatur aut, si designari poterit, decedat